ການໂຈມຕີ ດ້ວຍຣະເບີດສະລະຊີບ 3 ຄັ້ງໃນອີຣັກ ເຮັດໃຫ້ມີ ຜູ້ເສັຽຊີວິດ 31 ຄົນ
ຂ່າວສຳຄັນອື່ນໆ: ລາຍງານຂ່າວແຈ້ງວ່າ ມີການສົ່ງ ກຳລັງທະຫານ ໄປແຈກຢາຍອາຫານ ແລະຮັກສາ ຄວາມສະງົບ ໃນຊີເລ່; ຈີນ ປະເຊີນກັບ ບັນຫາຫລຸດໂຕນ ດ້ານລາຍໄດ້
ຕຳຣວດອີຣັກກ່າວວ່າ ມີຢ່າງນ້ອຍ 31 ຄົນ ໄດ້ເສັຽຊີວິດ ແລະອີກປະມານ 48 ຄົນໄດ້ ຮັບບາດເຈັບໃນການໂຈມຕີ ສະລະຊີບ 3 ຄັ້ງ ທີ່ເມືອງ BAQUABA ໃນພາກເໜືອຂອງອີຣັກໃນວັນພຸດ ມື້ນີ້ ໃນເຫດຣະເບີດ 2 ຄັ້ງທຳອິດ ນັ້ນຜູ້ໂຈມຕີ ໄດ້ຂັບຣົດທີ່ບັນຈຸດິນຣະເບີດແລ່ນ ເຂົ້າຕຳຢູ່ບໍຣິເວນ ໃກ້ໆໂຮງການຣັຖບານ ແລະ ປ້ອມຕຳຣວດສ່ວນຄັ້ງທີ 3 ນັ້ນໄດ້ມີການໂຈມ ຕີທີ່ຫ້ອງສຸກເສີນຂອງໂຮງໝໍບ່ອນທີ່ພວກເຄາະ ຮ້າຍ ຈາກການໂຈມຕີທຳອິດ 2 ຄັ້ງໄດ້ຖືກສົ່ງ ໄປ ຮັບການປິ່ນປົວ ເມືອງ BAQUABA ຕັ້ງ ຢູ່ຫ່າງຈາກນະຄອນຫລວງແບັກແດັດ ໄປທາງ ກຳຕາເວັນອອກສຽງເໜືອປະມານ 60 ຫລັກກິໂລແມັດ ແລະເປັນເມືອງເອກຂອງແຂວງ DIYALA ການໂຈມຕີເຫຼົ່ານີ້ ມີຂຶ້ນພຽງບໍ່ເທົ່າໃດມື້ກ່ອນການເລືອກຕັ້ງສະພາແຫ່ງຊາດ ຂອງອີຣັກ ເຈົ້າໜ້າທີ່ເຕືອນວ່າ ພວກກະບົດ ທີ່ພະຍາຍາມຈະລົບກວນການປ່ອນບັດຈະ ພາກັນ ກໍ່ຄວາມຮຸນແຮງ ເພີ້ມຂຶ້ນ ການເລືອກຕັ້ງທີ່ວ່ານີ້ແມ່ນການເລືອກຕັ້ງ ສະພາຄັ້ງ ທີ 2 ນັບແຕ່ກຳລັງ ພາຍໃຕ້ການນຳພາ ຂອງສະຫະຣັດໄດ້ໂຄ່ນລົ້ມ ຈອມຜະເດັດການ ອີຣັກ SADDAM HUSSEIN ໃນປີ 2003 ນັ້ນ ຣັຖບານຊີເລ່ໄດ້ສົ່ງທະຫານ ຕື່ມອີກ ໄປຊ່ອຍແຈກຢາຍອາຫານແລະຮັກສາຄວາມ ສະງົບຫລັງຈາກ ໄດ້ເກີດແຜ່ນດິນໄຫວຂນາດ ແຮງທີ່ເຮັດໃຫ້ ມີຜູ້ເສັຽຊີວິດໄປແລ້ວ ເກືອບ 800 ຄົນພ້ອມທັງໄດ້ສ້າງ ຄວາມເສັຽຫາຍ ຢ່າງໃຫຍ່ຫລວງ ແລະພາໃຫ້ເກີດ ຄື້ນຟອງ ຍັກສຶນາມິຂ້າມມະຫາສະມຸດ ປາຊີຟິກ ໄປ ຮອດຝັ່ງເອເຊັຽ ເຮືອບິນເຮຣີຄອບເຕີ້ ທະຫານທີ່ລຳລຽງເຄື່ອງບັນເທົາທຸກ ໄດ້ໄປລົງຈອດ ໃນວັນອັງຄານວານນີ້ ທີ່ເມືອງCONSTITUCION ຊຶ່ງເປັນເມືອງແຄມທະເລ ທີ່ໄດ້ຮັບຄວາມເສັຽຫາຍຮ້າຍແຮງຫລັງຈາກໄດ້ເກີດ ແຜ່ນດິນໄຫວ ທີ່ມີຄວາມແຮງ ແທກໄດ້ 8 8 ນອກນັ້ນເຈົ້າໜ້າທີ່ຍັງໄດ້ ສ້າງໂຮງເຢັນ ຫຼືບ່ອນ ເກັບສົບຊົ່ວຄາວ ທີ່ໂຮງຫັດກາຍບໍຣິຫານບ່ອນທີ່ຊາກສົບຄົນຕາຍ ໄດ້ຖືກນຳມາກອງລຽງລາຍ ຢູ່ຕາມພື້ນເພື່ອໃຫ້ພີ່ນ້ອງໄປຊີ້ໂຕ ແລະລາຍຊື່ຂອງພວກກ່ຽວ ກໍຖືກຕິດໄວ້ຢູ່ຂ້າງນອກ ເຊື່ອກັນວ່າມີຢ່າງນ້ອຍ 250 ຄົນ ໄດ້ຫາຍສາບສູນ ທີ່ເມືອງ CONSTITUCION ສ່ວນທີ່ເມືອງ CONCEPCION ຫົວເມືອງໃຫຍ່ ອັນດັບ 2 ຂອງຊີເລ່ນັ້ນແມ່ນຢູ່ພາຍໃຕ້ ການຫ້າມອອກນອກເຮືອນ ເປັນເວລາ 18 ຊົ່ວໂມງ ຂະນະທີ່ ປະຊາຊົນນເມືອງດັ່ງກ່າວ ໄດ້ຮ່ວມກຳລັງກັນ ປົກປ້ອງຕົນເອງ ບໍ່ໃຫ້ຄົນ ເຂົ້າໄປລັກເອົາເຄື່ອງເອົາຂອງໆພວກເຂົາເຈົ້າ ພວກເຈົ້າໜ້າທີ່ອະວຸໂສ ຝ່າຍການເມືອງ ຂອງຈີນ ກຳລັງພົບປະກັນຢູ່ທີ່ນະຄອນຫລວງ ປັກກິ່ງໃນວັນພຸດມື້ນີ້ ກ່ອນສມັຍປະຊຸມປະຈຳປີ ຂອງສະພາປະຊາຊົນແຫ່ງຊາດ ຂອງຈີນຊຶ່ງຈະ ເລີ້ມຂຶ້ນ ໃນທ້າຍອາທິດນີ້ ເປັນທີ່ຄາດກັນວ່າກອງປະຊຸມຄະນະທີ່ປຶກສາທາງດ້ານການເມືອງ ຂອງປະຊາຊົນຈີນ ຊຶ່ງເປັນອົງການໃຫ້ຄຳແນະ ນຳ ທີ່ຄອບງຳໂດຍ ພັກຄອມມູນິສນັ້ນ ຈະທົບ ທວນເບິ່ງ ງົບປະມານແຫ່ງຊາດການດຳເນີນ ຄວາມພະຍາຍາມ ຂອງຣັຖບານ ທີ່ຈະກຳຈັດ ການສໍ້ຣາດບັງຫຼວງຂອງເຈົ້າໜ້າທີ່ ແລະບັນ ຫາເຣື່ອງເສຖກິດ ຮວມທັງຊ່ອງຫວ່າງ ຫລືຄວາມຫລຸດໂຕນຂອງລາຍໄດ້ ລະຫວ່າງປະ ຊາຊົນ ໃນເຂດຫົວເມືອງ ແລະເຂດຊົນນະບົດ ສື່ມວນຊົນຂອງທາງການຈີນ ລາຍງານວ່າ ການສຶກສາລ່າສຸດ ຂອງຣັຖບານ ສະແດງໃຫ້ເຫັນວ່າຄວາມຫລຸດໂຕນ ຂອງລາຍໄດ້ແ ມ່ນກວ້າງທີ່ສຸດ ໃນຮອບ 3 ທົສວັດ ແລະພວກນັກຊ່ຽວຊານມອງເຫັນວ່າ ສພາບການ ທີ່ວ່ານີ້ ອາດສາມາດກໍ່ໃຫ້ເກີດຄວາມບໍ່ທຸ່ນທ່ຽງຂຶ້ນໄດ້ ໃນປະເທດຈີນ ເຈົ້າໜ້າທີ່ ອິນໂດເນເຊັຽກ່າວ ວ່າ ຕົນໄດ້ຈັບຜູ້ຕ້ອງສົງສັຍວ່າເປັນພວກກໍ່ການ ຮ້າຍ 13 ຄົນຢູ່ໃນແຂວງອາເຈ່ ທ່ານ ED- WARD ARITONANG ໂຄສົກ ຂອງຕຳຣວດ ແຫ່ງຊາດ ອິນໂດເນເຊັຽຖແລງຕໍ່ພວກນັກຂ່າວ ໃນວັນພຸດມື້ນີ້ວ່າ ຜູ້ຕ້ອງສົງສັຍເຫລົ່ານັ້ນຖືກຈັບໃນການບຸກເຂົ້າໄປກວດຄົ້ນຢ່າງນ້ອຍ 1 ຄັ້ງໃນ ບ່ອນທີ່ອາດເປັນ ສູນກາງຝຶກແອບຂອງພວກ ກໍ່ການຮ້າຍ ຢູ່ທີ່ເຂດ ສອກຫລີກ ຫ່າງໄກແຫ່ງນຶ່ງ ຂອງແຂວງອາເຈ່ ທ່ານARITONANG ກ່າວວ່າ ຕຳຣວດ ຢຶດໄດ້ປືນຍາວ 3 ກະບອກ ລູກປືນຫລາຍກວ່າ 8 ພັນລູກປື້ມກ່ຽວກັບ ການເຮັດສົງຄາມສັກສິດ ຫລືຈີຮາດ ຂອງສາສນາອິສລາມ ແລະດີວີດີກ່ຽວກັບການວາງຣະເບີດ ໂຈມຕີບ່ອນຕາກອາກາດ ທີ່ເກາະບາຫລີ ໃນປີ 2002ຊຶ່ງເຮັດໃຫ້ມີ ຜູ້ເສັຽຊີວິດ 202 ຄົນນັ້ນ ເຈົ້າໜ້າທີ່ໄທກ່າວວ່າຕົນຈະບໍ່ຕໍ່ ເວລາເສັ້ນຕາຍ ສຳລັບໃຫ້ ພວກຄົນງານ ຕ່າງດ້າວ ໄປຈົດທະບຽນພິສູດສັນຊາດ ກັບທາງຣັຖບານໄທ ວັນອັງຄານວານນີ້ ແມ່ນກຳນົດ ເວລາຕາຍໂຕທີ່ໃຫ້ພວກ ຄົນງານຕ່າງດ້າວ ຫລາຍກວ່າ 1 ລ້ານ ຄົນ ຊຶ່ງສ່ວນໃຫຍ່ ມາຈາກມຽນມາກຳ ປູເຈັຽ ແລະລາວ ໄປຍື່ນຄຳຮ້ອງກັບທາງ ຣັຖບານໄທ ພາຍໃຕ້ຣະບຽບການ ດັ່ງກ່າວໄທຈະສົ່ງຄຳຮ້ອງ ຂອງພວກ ຄົນງານເຫລົ່ານີ້ ໄປຍັງຣັຖບານ ຂອງປະເທດເຂົາເຈົ້າເພື່ອພິສູດກວດກາ ພວກຄົນງານຕ່າງດ້າວ ທີ່ຍື່ນຄຳຮ້ອງບໍ່ທັນ ກັບເສັ້ນຕາຍໃນມື້ວານນີ້ ຈະຖືກເນຣະເທດ ກັບຄືນໄປຍັງ ປະເທດຂອງພວກເຂົາເຈົ້າ ບັນດາກຸ່ມປົກປ້ອງສິດທິມະນຸດ ເວົ້າວ່າ ພວກຄົນງານຕ່າງດ້າວ ຈຳນວນນຶ່ງ ມີຄວາມຢ້ານກົວທີ່ຈະເຂົ້າຮ່ວມ ໃນໂຄງການດັ່ງກ່າວ ຂອງຣັຖບານໄທ ຍ້ອນຢ້ານວ່າເຂົາເຈົ້າຈະຖືກລົງໂທດຢ່າງໜັກ ຖ້າຫາກຕ້ອງໄດ້ ກັບຄືນປະເທດ ເຊື່ອກັນວ່າມີຫລາຍໆຮ້ອຍພັນຄົນຕົກ ຢູ່ໃນຄວາມສ່ຽງ ທີ່ຈະຖືກເນຣະເທດ ອອກຈາກ ປະເທດໄທກ່ຽວກັບເຣື່ອງນີ້ ບັນດາຣັຖມຸນ ຕຣີການຕ່າງປະເທດອາຣັບທີ່ປະຊຸມກັນຢູ່ນະຄອນ ຫຼວງໄຄໂຣ ປະເທດອີຈິບ ໄດ້ຕົກລົງກັນ ທີ່ຈະໃຫ້ ການສນັບສນຸນຕໍ່ຂໍ້ສເນີ ຂອງສະຫະຣັດທີ່ໃຫ້ເປີດ ການເຈຣະຈາກັນທາງອ້ອມລະຫວ່າງປາແລສໄຕນ໌ແລະອິສຣາແອລ ທ່ານ SAEB ERAKAT ນັກ ເຈຣະຈາ ຂອງຝ່າຍປາແລສໄຕນ໌ ກ່າວຕໍ່ພວກນັກ ຂ່າວ ໃນວັນພຸດມື້ນີ້ວ່າ ບັນດາປະເທດ ສະມາຊິກ ຂອງສັນນິບາດອາຣັບຈະໃຫ້ການສນັບສນຸນ ຕໍ່ການເຈຣະຈາ ເປັນໄລຍະເວລາ 4 ເດືອນ ປະທານາທິບໍດີປາແລສໄຕນ໌ທ່ານ MAHMOUD ABBAS ຊຶ່ງໄດ້ໄປຮ່ວມ ກອງປະຊຸມ ທີ່ກຸງໄຄໂຣຄືກັນນັ້ນກ່າວວ່າ ທ່ານຈະປະຕິບັດຕາມ ການຕັດສິນໃຈ ຂອງສັນນິບາດອາຣັບ ນາຍົກຣັຖມຸນຕີອິສຣາແອລ ທ່ານ BENJAMIN NETANYAHU ກໍໄດ້ແສດງ ຄວາມຍິນດີນຳການຕັດສິນໃຈດັ່ງກ່າວ ເຊັ່ນກັນ ການປະກາດທີ່ວ່ານີ້ ມີຂຶ້ນຫລັງຈາກສະຫະຣັດ ໄດ້ສເນີທີ່ຈະຊ່ອຍ ເປັນຜູ້ໄກ່ເກັ່ຽ ລະຫວ່າງທັງສອງຝ່າຍໃນຄວາມພະຍາຍາມ ເພື່ອຟື້ນຟູ ຂັ້ນຕອນການສ້າງສັນຕິພາບ ທີ່ຕົກຢູ່ໃນສະພາບບໍ່ໄປບໍ່ມານັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ